मख'जाथावदि नोगोरारि सोदांनाय आइन (CAA) खौ बेरेखा खालामनानै गुबुन गुबुन सोमावसारगिरि (Protesters) फोरजों गुवाहाटीनि डाउन टाउनाव जानाय खुद्रिसारनायाव बाहागो लाफैनाय उदालगुरि जिलानि थागिरि 25 बोसोर बैसोनि इश्वर नायक मुंनि सासे लाइमोन सेंग्राया शनिबार खालि जि एम सि इद्साव जोबथा हां गारबाय। थिग बिदिनो गुवाहाटी लालुंगावनि 23 बोसोर बैसोनि सेंग्रा आबदुल हालिमआबो जिउ गोमालाङो। बेनि सिगाङावबो सानै लाइमोन सेंग्राया मुंख्लं जालांदों। बिसोर सानैनि सासेया खोला कामरुप जिलानि सयगावनि सेंग्रा 21 बोसोर बैसोनि दिपान्जल दास आरो गुबुन सासेया 17 बोसोर बैसोनि सेय्म ष्टेफर्ड होन्ना सिनायथिनाय जादों।